b'\n_START_ARTICLE_\nPoljski mak\n_START_SECTION_\nPoljski mak v Sloveniji\n_START_PARAGRAPH_\nV Sloveniji je najbolj znan in raz\xc5\xa1irjen med maki, kot plevel se pojavlja v \xc5\xbeitnih poljih, na strni\xc5\xa1\xc4\x8dih in ozarah, tudi na nasipali\xc5\xa1\xc4\x8dih ter ob poteh. Poljski mak se je v Sloveniji raz\xc5\xa1iril \xc5\xbee davno v neolitiku z razvojem poljedelstva in gojenjem \xc5\xbeit. Podobno kot mak so se raz\xc5\xa1irile tudi rastline plavica in kokalj, znanstveno jih imenujemo arheofiti._NEWLINE_Poljski mak je tudi upodobljen na po\xc5\xa1tni znamki Po\xc5\xa1te Slovenije v letu 2009.'